COD ROȘU de inundații pe mai multe râuri din trei județe.
Avertizarea este valabilă până marți la ora 12:00. Acestea sunt valabile atât pentru râurile mici, cât și pentru Lotru și Motru. Avertizarea de cod portocaliu și galben emisă luni, 4 ianuarie, este încă valabilă până joi după-amiază.
Potrivit avertizării, ca urmare a precipitaţiilor înregistrate în ultimele ore, a celor prognozate, cedării apei din stratul de zăpadă, evoluţiei formaţiunilor de gheaţă şi propagării, se vor produce în continuare scurgeri importante pe versanţi, torenţi, pâraie, viituri rapide pe râurile mici cu posibile efecte severe de inundaţii locale şi creşteri importante de debite şi niveluri cu depăşiri ale cotelor de pericol pe râul Lotru în aval de Brădişor.Avertizarea este valabilă până marţi la ora 12.00.Tot în această noapte a mai fost emisă o avertizare cod roşu şi pentru râul Motru în judeţele Gorj şi Mehedinţi.Institutul Naţional de Hidrologie şi Gospodărire a Apelor a transmis că vor fi înregistrate inundaţii, scurgeri importante pe versanţi, torenţi, pâraie, viituri rapide pe râurile mici cu posibile efecte severe de inundaţii locale şi creşteri rapide de debite şi niveluri cu depăşiri ale cotelor de pericol în bazinul răului Motru, amonte S.H. Broşteni.Avertizarea a intrat în vigoare la ora 02:35 şi este valabilă până la 12.00.Luni a fost emisă o avertizare cod portocaliu şi cod galben, valabilă până joi după-amiază, pentru mai multe bazine hidrografice din toată ţara.